Sekolah Menengah Kuen Cheng

Sekolah Menengah Kuen Cheng (, ), ialah sebuah Sekolah Menengah Persendirian Cina di Kuala Lumpur, Malaysia, yang diasaskan oleh komuniti Cina pada tahun 1908. Sekolah ini pada asalnya ditubuhkan untuk menyediakan pendidikan kepada pelajar perempuan pada era ketika itu pendidikan wanita tidak diberi penekanan. Pada tahun 2008, Kuen Cheng membuka kemasukan kepada pelajar lelaki dan secara rasmi menjadi sekolah menengah campuran.

 Sejarah 

 1908 – Sekolah Perempuan Kuen Cheng ditubuhkan, menjadikannya antara sekolah tertua di Malaysia, terkenal sebagai perintis dalam pendidikan wanita. Lokasi asalnya di No. 13, Kampung Attap, menyewa sebuah rumah kedai dua tingkat. Kurikulum awal termasuk Bahasa Cina, surat-menyurat, dan aritmetik. Jumlah pelajar: 18 orang.
 1909 – Sekolah berpindah ke Jalan Petaling. Tadika ditubuhkan pada September 1915.
 1925 – Bahagian menengah ditubuhkan dengan 18 pelajar.
 1930–1931 – Kemelesetan ekonomi dunia hampir menyebabkan penutupan bahagian menengah. Bantuan kewangan bulanan RM150 oleh Persatuan Saudagar Beras menyelamatkan sekolah.
 1938 – Pelajar menengah meningkat, menyebabkan perpindahan bahagian menengah ke rumah banglo milik Loke Yew.
 1940 – Kelas Menengah Atas ditubuhkan dengan 16 pelajar.
 1941 – Sekolah ditutup akibat pencerobohan Jepun. Selepas tamat Perang Dunia II pada 1945, sekolah rendah dan tadika dibuka semula. Bahagian menengah dibuka semula pada tahun 1946.
 1948 – Kelas latihan guru dua tahun (kelas tinggi guru wanita) diperkenalkan, menghasilkan ramai guru wanita Cina. Dihentikan oleh Jabatan Pendidikan pada 1958.
 1953 – Sekolah melancarkan logo baharu, lagu sekolah dan moto yang dikemas kini.
 1956 – Bahagian menengah berpindah ke lokasi sekarang di Jalan Syed Putra.
 1957 – Kumpulan pertama pelajar Menengah Atas menamatkan pengajian.
 1962 – Lembaga pengelola memutuskan untuk tidak menukar status jadi sekolah menengah jenis kebangsaan dan menubuhkan sekolah sebagai sekolah menengah persendirian Cina. Yuran ditingkatkan dan guru menderma 8% gaji untuk menampung kos.
 1981 – Bangunan sains dan 16 bilik darjah baharu siap dibina; perpustakaan juga diperluas.
 1990 – Dewan besar sekolah disiapkan.
 1998 – Asrama lima tingkat untuk pelajar perempuan dibuka.
 2008 – Sekolah mula menerima kemasukan pelajar lelaki ke Tingkatan 1; nama sekolah ditukar kepada Sekolah Menengah Kuen Cheng. Sambutan ulang tahun ke-100 diadakan secara besar-besaran dan projek pembinaan semula sekolah dilancarkan.
 2010 – Bangunan Teknologi fasa kedua dibuka, lengkap dengan makmal sains, pusat komputer dan pusat sumber.
 2012 – Sekolah dianugerahkan Penarafan 5 Bintang oleh Kementerian Pendidikan Malaysia.
 2014 – Menjadi sekolah pertama di Malaysia yang melaksanakan penilaian TOEFL untuk pelajar menengah rendah.
 2016 – Sekolah menjadi pusat peperiksaan rasmi bagi IELTS.
 2018 – Bangunan baharu sekolah dirasmikan.
 2023 – Bangunan asrama baharu disiapkan dan mula digunakan.

 Rujukan 

Kategori:Sekolah Menengah Persendirian Cina di Malaysia
Kategori:Sekolah menengah di Kuala Lumpur